Кафедра беларускай філалогіі

УА “Брэсцкі дзяржаўны ўніверсітэт імя А.С. Пушкіна”

Запрашаем прыняць удзел у **ІІ завочнай алімпіядзе па беларускай мове** вучняў 9–11 класаў г. **Брэста** і **вобласці**.

Матэрыялы алімпіяды будуць карысны ўсім, хто цікавіцца беларускім словам, яго таямніцамі і гісторыяй, а таксама выключнымі фактамі сусветнай культуры.

Адказы на прапанаваныя пытанні просім запісваць у наступную табліцу і дасылаць на электронны адрас кафедры беларускай філалогіі (bellingv@brsu.brest.by). **Лісты з адказамі будуць прымацца з 05.02.2018 г. па 09.02.2018 г.**

Вынікі алімпіяды будуць падведзены 20 лютага і размешчаны на сайце кафедры (http://www.brsu.by/div/kafedra-belorusskoj-filologii) пад загалоўкам "Вынікі алімпіяды" .

**ЖАДАЕМ ПОСПЕХАЎ!**

|  |  |
| --- | --- |
| Прозвішча, імя, імя па бацьку вучня (вучаніцы) |  |
| Клас |  |
| Школа |  |
| Прозвішча, імя, імя па бацьку настаўніка |  |
| Нумар пытання | Ваш варыянт адказу |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
| 7. |  |
| 8. |  |
| 9. |  |
| 10. |  |
| 11. |  |
| 12. |  |
| 13. |  |
| 14. |  |
| 15. |  |
| 16. |  |

**ПЫТАННІ АЛІМПІЯДЫ ПА БЕЛАРУСКАЙ МОВЕ**

**ДЛЯ ВУЧНЯЎ 9–11 КЛАСАЎ Г. БРЭСТА І ВОБЛАСЦІ**

**1. Што такое *ато́пкі*:**

А) дровы,

Б) абутак,

В) попел,

Г) посуд.

**2. З якога стагоддзя ва ўжытак беларусаў увайшоў зварот на “*Вы*”?**

А) 19 ст,

Б) 20 ст,

В) 16 ст,

Г) 18 ст.

**3. У музеі горада Брэста ёсць цікавая рэч – *бульётка*, што гэта такое?**

А) чайнік;

Б) мэбля;

В) чарнільніца;

Г) супоўніца.

**4. Хто аўтар наступных радкоў: “*Свет даўніны вывучаў я па кнігах славянскіх, граматах рускіх, кірыліцай пісаных вязкай. Лад алфавіту наш прашчур для ўласнай карысці ў грэкаў пазычыў і, гукі мясцовых гаворак зладзіўшы з ім, іншаземцам, застаўся сабою*”?**

А) Ф. Скарына;

Б) Якуб Колас;

В) Б. Тарашкевіч;

Г) М. Гусоўскі.

**5. Пра які раздзел мовазнаўства Н. Гілевіч напісаў наступныя словы: “*Не адметнасць лексікі перш за ўсё робіць пагоду: у лексіцы славянскіх народаў агульных слоў тысячы. Пагоду робіць … . Музыка фразы. Тое, у чым дух мовы. Яе глыбінная сутнасць. Яе мысліцельная прырода*.”?**

А) марфалогія;

Б) фанетыка;

В) пунктуацыя;

Г) сінтаксіс.

**6. Які знак прыпынку ўпершыню з’явіўся ў “Граматыцы славенскай” М. Сматрыцкага і называўся “*вместным*” знакам?**

А) коска;

Б) дужкі;

В) пытальнік;

Г) працяжнік.

**7. З якога перыяду на тэрыторыі Беларусі пачалі вырабляць слуцкія паясы?**

А) 17 ст;

Б) 18 ст;

В) 19 ст.

**8. Якое са значэнняў мае слова *берасце́нь*?**

А) кара дрэва;

Б) гаршчок ці збан аплецены бяростай;

В) птушка;

Г) павук.

**9.** **Мудрацы сцвярджаюць, што гармонія Колеру – гэта жывапіс, гармонія Гука – гэта музыка, гармонія Формы – гэта архітэктура, гармонія Лініі – гэта разьбярства. А што выступае як гармонія Слова?**

А) арфаграфія;

Б) паэзія;

В) міфалогія;

Г) песня.

**10.** **Для якога тавару ў старажытнасці адзінкай вымярэння служыла назва *камень*?**

А) для воску;

Б) для цукру;

В) для мыла.

**11.** **Якія ўстановы на Беларусі ў ХVІІІ ст. маглі насіць такія назвы: *Лавігуз, Выгода, Радасць, Пагулянка, Уцеха, Раскоша*?**

А) крама;

Б) карчма;

В) клуб;

Г) тэатр.

**12.** **Які з фразеалагізмаў мае значэнне ‘*быць у непрыемнай сітуацыі, у нявыгадным становішчы*’?**

А) быць на кані;

Б) быць пад канём;

В) траянскі конь;

Г) як на сто коней сеў.

**13. Які хімічны элемент паходзіць ад назвы ўласцівых ім колеравых эфектаў і ў перакладзе на беларускую мову абазначае ‘светла-зялёны’:**

А) цэзій;

Б) індый;

В) хлор.

**14.** **У слоўніку, выдадзеным у 1925 годзе, занатавана калісьці актыўнаўжывальнае, а цяпер архаічнае слова *лёсік*. Якое значэнне яно мела?**

А) шчасліўчык;

Б) памяншальна-ласкальнае да слова лёс;

В) прыгожае месца ў лесе.

**15. Што аб’ядноўвае словы *апельсін, крэпдышын, сінантрап, сінолаг*?**

А) Кітай;

Б) Англія;

В) Расія.

**16. Якое значэнне мае фразеалагізм *вадзіць дзяды*:**

А) калядаваць;

Б) драмаць седячы;

В) падманваць, хлусіць;

Г) весці сябе несур’ёзна.